CELEX: 62015TN0370
Language: mt
Date: 2015-07-09 00:00:00
Title: Kawża T-370/15 P: Appell ippreżentat fid-9 ta’ Lulju 2015 minn CJ mis-sentenza mogħtija mit-Tribunal għas-Servizz Pubbliku tad-29 ta’ April 2015 fil-kawżi magħquda F-159/12 u F-161/12, CJ vs ECDC

21.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/51
            
         Appell ippreżentat fid-9 ta’ Lulju 2015 minn CJ mis-sentenza mogħtija mit-Tribunal għas-Servizz Pubbliku tad-29 ta’ April 2015 fil-kawżi magħquda F-159/12 u F-161/12, CJ vs ECDC
   (Kawża T-370/15 P)
   (2015/C 311/56)
   Lingwa tal-kawża: l-Ingliż
   
      Partijiet
   
   
      Appellant: CJ (Agios Stefanos, il-Greċja) (rappreżentant: V. Kolias, avukat)
   
      Parti oħra fil-proċedura: Ċentru Ewropew għall-Prevenzjoni u l-Kontroll tal-Mard (ECDC)
   
      Talbiet
   
   
               —
            
            
               tannulla s-sentenza tat-Tribunal għas-Servizz Pubbliku tal-Unjoni Ewropea tad-29 ta’ April 2015 fil-kawżi magħquda F-159/12 u F-161/12, CJ vs ECDC, sa fejn dan:
               
                           —
                        
                        
                           ċaħad parzjalment ir-rikors fil-Kawża F-159/12 u ordna lill-appellant ibati l-ispejjeż tiegħu;
                        
                     
                           —
                        
                        
                           ċaħad b’mod sħiħ ir-rikors fil-Kawża F-161/12 u ordna lill-appellant ibati l-ispejjeż tiegħu u dawk tal-ECDC;
                        
                     
                           —
                        
                        
                           ordna lill-appellant iħallas lit-Tribunal is-somma ta’ EUR 2  000 biex jirrimborsa parti mill-ispiża li setgħet tiġi evitata li t-Tribunal kellu jbati;
                        
                     
         
               —
            
            
               konsegwentement, f’każ li l-appell kellu jiġi ddikjarat fondat:
               
                           —
                        
                        
                           tannulla d-deċiżjoni kkontestata tal-24 ta’ Frar 2012;
                        
                     
                           —
                        
                        
                           tordna lill-ECDC jħallas kumpens, evalwat ex aequo et bono għal EUR 80  000, għad-danni morali mġarrba mill-appellant u allegati fl-ewwel kap tat-talbiet tal-Kawża F-161/12;
                        
                     
                           —
                        
                        
                           tordna lill-ECDC jħallas kumpens, evalwat ex aequo et bono għal EUR 56  800, għad-danni morali mġarrba mill-appellant u allegati fit-talbiet inċidentali għal kumpens li tressqu matul il-kawża fl-ewwel istanza;
                        
                     
         
               —
            
            
               tordna lill-ECDC jħallas l-ispejjeż kollha tal-proċeduri fl-ewwel istanza u fl-appell.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka seba’ aggravji.
   
            
               1.
            
            
               L-ewwel aggravju, li jallega li t-Tribunal kiser il-prinċipju ta’ audi alteram partem billi ċaħad ir-replika tal-appellant bħala inammissibbli għaliex il-korp u l-annessi tagħha ma kinux jaqblu direttament ma’ xi annessi tar-risposta tal-ECDC;
            
         
            
               2.
            
            
               It-tieni aggravju, li jallega li t-Tribunal naqas milli jiddeċiedi dwar talbiet inċidentali mqajma għall-ewwel darba matul il-proċeduri, intiżi għal kumpens għal danni morali kkawżati minn xi dikjarazzjonijiet magħmula fir-risposta tal-ECDC;
            
         
            
               3.
            
            
               It-tielet aggravju, li jallega li t-Tribunal kiser l-Artikolu 91(1) tar-Regolamenti tal-Persunal meta kkunsidra li huwa stess ma kienx awtorizzat li jeżamina l-veriċità tal-allegazzjonijiet ta’ amministrazzjoni finanzjarja ħażina fl-ECDC peress li dawn kienu preċedentement ġew eżaminati mill-OLAF;
            
         
            
               4.
            
            
               Ir-raba’ aggravju, li jallega li t-Tribunal wettaq żball fl-interpretazzjoni;
               
                           —
                        
                        
                           tal-Artikolu 47(b)(ii), moqri flimkien mal-Artikolu 86 tal-Kondizzjonijiet tal-Impjieg applikabbli għall-aġenti l-oħra tal-Unjoni (Kondizzjonijiet tal-Impjieg), meta qies li l-appellant seta’ jitkeċċa immedjatament abbażi ta’ insubordinazzjoni mingħajr proċedura dixxiplinari;
                        
                     
                           —
                        
                        
                           tal-Artikolu 41(2)(a) tal-Karta tad-Drittijiet Fundamentali tal-Unjoni Ewropea fir-rigward taż-żmien mogħti lill-appellant biex jesponi l-argumenti tiegħu qabel ma jitkeċċa;
                        
                     
                           —
                        
                        
                           tal-Artikolu 48(1) tal-Karta tad-Drittijiet Fundamentali tal-Unjoni Ewropea, meta aċċetta bħala stabbiliti allegazzjonijiet li l-appellant kien ipparteċipa f’imġiba kriminali, għalkemm la kien akkużat u lanqas misjub ħati ta’ tali mġiba quddiem qorti kriminali;
                        
                     
                           —
                        
                        
                           id-dmir ta’ kura tal-persuna li timpjega meta qies li l-ECDC ma kienx marbut li jagħti ċerti drittijiet ta’ difiża lill-appellant matul investigazzjoni amministrattiva skont l-Anness IX tar-Regolamenti tal-Persunal;
                        
                     
         
            
               5.
            
            
               Il-ħames aggravju, li jallega li t-Tribunal wettaq żball fl-interpretazzjoni tal-ewwel, tal-ħames u tat-tmien motivi u tat-talbiet;
            
         
            
               6.
            
            
               Is-sitt aggravju, li jallega li t-Tribunal wettaq klassifikazzjoni legali żbaljata ta’ ċerti fatti;
            
         
            
               7.
            
            
               Is-seba’ aggravju, li jallega li t-Tribunal wettaq distorsjoni ta’ xi provi.